ถึงเราจะไม่ใช่แฟน starbuck แต่พอมีโปรโมชั่นลด 50% ทีไร ก้อต้องขอต่อคิวแวะซื้อเป็นประจำ โดยเฉพาะครั้งนี้ที่โปรโมชั่นมาพร้อมเครื่องดื่มปั่นใหม่ 2 ตัว คือ popzel coffee และ coconut strawberry blis  ซึ่งดูน่าทานทั้งคู่ เลยไม่พลาดที่จะลองทั้งสองตัวค่ะ

และนอกจากเครื่องดื่ม ช่วงนี้เค้กใหม่ก้อน่าสนใจไม่แพ้กันอย่างเช่น coconut taro cake หรือเค้กเผือกมะพร้าวที่เราตั้งใจมาชิมในครั้งนี้ค่ะ

- popzel coffee
กาแฟปั่นผสมน้ำเชื่อมรสป๊อบคอร์น ด้านบนมีวิปครีม ซอสคาราเมล เพรทเซล และคาราเมลป๊อบคอร์น รสชาติ เราสั่งไม่ใส่กาแฟและหวานน้อย ก้อจะเหมือนนมปั่นกลิ่นคาราเมลป๊อบคอร์นหอมๆ ตัวเพรทเซลเค็มๆ ส่วนป๊อบคอร์นหวานเค็มกรอบอร่อยดี แต่ควรรีบทานท้อปปิ้งด้านบนเพราะทิ้งไว้นานจะเริ่มนิ่มค่ะ

- coconut strawberry bliss
นมปั่นผสมผงมะพร้าว ด้านล่างเป็นท้อปปิ้งสตรอเบอรี่ ด้านบนมีวิปครีมและเกล็ดมะพร้าว
รสชาติจะออกหวานหอมมะพร้าว และมีความเปรี้ยวจากซอสสตรอเบอรี่ แต่ที่ไม่ค่อยชอบคือในผงจะมีเกล็ดมะพร้าวแก่ๆผสมอยู่ ทำให้สากคอนิดหน่อยค่ะ

- coconut taro cake
รสชาติเหมือนเค้กมะพร้าวที่มีกลิ่นเผือกเล็กน้อย เนื้อเค้กฟูนุ่ม วิปครีมตรงกลางเบาๆไม่เลี่ยน และมีเผือกกวนผสมอยู่ หน้ามะพร้าวด้านบนหอมหวานอร่อยดี มีเนื้อมะพร้าวทั้งอ่อนและแก่นิดๆผสมอยู่ ทานคู่เครื่องดื่ม strawberry coconut ยิ่งอร่อยเข้ากันได้ดีเลยค่ะ 

ใครสนใจก้อไปลองชิมกันได้ที่ starbuck ทุกสาขานะคะ สำหรับโปรโมชั่นลด 50% เครื่องดื่มปั่นจะมีถึงมิ.ยค่ะ
